**Minőségjelentés**

**Beszámoló az erdészeti szaporítóanyag termelésről (OSAP 1256)**

1. **Általános információk:**

**Adatforrás:** Twinning erdészeti szaporítóanyag nyilvántartó adatbázis

**Jogszabályi alap:** 110/2003. (X.21) FVM rendelet az erdészeti szaporítóanyagokról

**Adatgazda szervezet:** Nemzeti Élelmiszerlánc-biztonsági Hivatal (NÉBIH)

**Megfigyelési egység:** Ügyfél-törzsültetvény-bizonyítvány

**Adatátvétel gyakorisága:** évenkénti

**Beérkezési határidő:** tárgyévet követő március 31.

**Tervezett publikálás időpontja:** tárgyévet követő április

1. **Az adatgyűjtés tárgyidőszaki minősége**
	1. **Relevancia és felhasználói igények:** rövid szöveges értékelés, valamint a felhasználók igényeit milyen mértékben és módon vették figyelembe a tervezéskor

**Visszacsatolási csatornák:** E-mail (agrarstatisztika@am.gov.hu)

**Felhasználói kör:** erdészeti politika, erdészeti kutatók és oktatók, Terméktanács, EU/OECD

**Felhasználói célok:** A megtermelt hazai szaporítóanyaggal való gazdálkodás, erdészeti politikai célkitűzések megvalósulásának nyomon követése, elemzése, előrejelzése.

* 1. **Pontosság:**

Az adatok időbeli, területbeli pontossága megfelel az elvárásoknak.

Kijelenthető, hogy a terület kimutatás statisztikáit szisztematikus hiba nem befolyásolja, az országos szintű adatokban található véletlenszerű (mintavételi) hiba pedig elenyésző mértékű.

* 1. **Hozzáférhetőség**

Az adatok a [www.agrarstatisztika.kormany.hu](http://www.agrarstatisztika.kormany.hu) honlapon érhetők el.

* 1. **Indikátorok**

Védett adatok száma és aránya: nincs védett adat

* 1. **Érthetőség**

Az egész adatbázis az erdészeti szaporítóanyag termelés nyomon követési rendszerét szolgálja. Kiválóan biztosítja a biológiai folyamatok számszerűsítését. Legalább havi szinten frissül, az adatbázisból kinyerhető statisztikai adatok egyértelműen és világosan magyarázzák a szakterület termelési folyamatát és tendenciáit.

* 1. **Összehasonlíthatóság és koherencia**

A 2012. évtől érhető el összehasonlítható idő és adatsor. Szoros összefüggésben az OSAP 1254 jelentés erdősítési statisztikáival vethető össze.

* 1. **Hatékonyság, költségek és adatszolgáltatói teher**

A felvitt adatok esetében a program felkínálja az ügyféllel és törzsültetvénnyel kapcsolatos adatokat, ami nagy segítséget jelent az adatrögzítő számára. Az adatbázisban az adatok sokféle szempont szerint ellenőrzöttek, egymásnak ellentmondó adatokat a rendszer nem fogad el, az üresen maradt helyekre a program figyelmeztet. Az adatbevitelt és használatot szigorú jogosultsági rendszer szabályozza.

Hatékonyság felmérések: Nem készültek, ugyanakkor az adatbázis modulok kialakításánál fontos szempont volt, hogy az adatrögzítés gyors és biztonságos legyen.

Automatizálási szint: (pl. elektronikus beküldési felület, e-mailes kommunikáció): az adatok offline kerülnek az adatbázisba, a szerveren rendszeres, távoli biztonságos kapcsolattal lehet adatfrissítést végezni, napi akár több alkalommal is.